 Amini alifunga ndoa na msanii mwenzake wa muziki huo, Farida takriban miaka miwili iliyopita na kuahidi kutoa albamu ya pamoja.Akizungumza na gazeti hili jana, Amini alisema lengo lao lipo palepale hivyo mashabiki wake wasubiri kuonja ladha ya wanandoa hao.“Si unajua kwenye ndoa kuna mambo mengi ndugu yangu, kuna muda fulani hivi unautumia kwa ajili ya familia na kuweka mambo sawa, sasa tupo tayari kutoa albamu. “Mbona maandalizi yalishaanza muda mrefu tu, kuna baadhi ya nyimbo tumeshatunga na nyingine tumesharekodi, bado kumalizia vitu vichache sana kukamilisha albamu,” alisema.Amini kwa sasa ni msanii wa kujitegemea baada ya kujiondoa kwenye Nyumba ya Kulea Vipaji (THT).Msanii huyo amekuwa hodari wa kutunga nyimbo na nyingi zikiwa hazichoshi kusikiliza; baadhi ya nyimbo zake ni Ni wewe, Novemba au Desemba, Mapenzi yameteka dunia na Asante.